CELEX: 32017D2008
Language: da
Date: 2017-11-08 00:00:00
Title: Rådets gennemførelsesafgørelse (FUSP) 2017/2008 af 8. november 2017 om gennemførelse af afgørelse (FUSP) 2015/1333 om restriktive foranstaltninger på baggrund af situationen i Libyen

9.11.2017   
            
            
               DA
            
            
               Den Europæiske Unions Tidende
            
            
               L 290/22
            
         RÅDETS GENNEMFØRELSESAFGØRELSE (FUSP) 2017/2008
   af 8. november 2017
   om gennemførelse af afgørelse (FUSP) 2015/1333 om restriktive foranstaltninger på baggrund af situationen i Libyen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 31, stk. 2,
   under henvisning til Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP (1), særlig artikel 12, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 31. juli 2015 afgørelse (FUSP) 2015/1333.
            
         
               (2)
            
            
               De Forenede Nationers Sikkerhedsråds komité, der er nedsat i henhold til De Forenede Nationers Sikkerhedsråds resolution 1970 (2011), fornyede og ændrede den 31. oktober 2017 oplysningerne om et fartøj, der er omfattet af restriktive foranstaltninger.
            
         
               (3)
            
            
               Bilag V til afgørelse (FUSP) 2015/1333 bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Bilag V til afgørelse (FUSP) 2015/1333 ændres som anført i bilaget til nærværende afgørelse.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Bruxelles, den 8. november 2017.
      
         
            På Rådets vegne
         
         M. MAASIKAS
         
            Formand
         
      
   
   
      (1)  EUT L 206 af 1.8.2015, s. 34.
   
      BILAG
      Bilag V, afsnit B (Enheder), punkt 2 i Rådets afgørelse (FUSP) 2015/1333 affattes således:
      
         
                     »2.
                  
                  
                     
                        Navn: LYNN S
                     
                        Alias: ikke oplyst Tidligere kendt som: ikke oplyst Adresse: ikke oplyst Opført på listen den: 2. august 2017
                     
                        Supplerende oplysninger:
                     
                     IMO: 8706349. Opført på listen i henhold til punkt 10, litra a) og b), i resolution 2146 (2014) som udvidet og ændret ved punkt 2 i resolution 2362 (2017) (forbud mod at laste, transportere eller losse; forbud mod at anløbe havne). Komitéen forlængede den 31. oktober 2017 opførelsen på listen i henhold til punkt 11 i resolution 2146, og denne opførelse på listen er gyldig indtil den 29. januar 2018, medmindre komitéen bringer den til ophør tidligere i henhold til punkt 12 i resolution 2146. Flagstat: Saint Vincent og Grenadinerne. Den 6. oktober 2017 befandt skibet sig i libanesisk territorialfarvand, hvor det satte sejl og sejlede vestpå.«